3. การประกอบธุรกิจ

1.  ลักษณะผลิตภัณฑ์หรือบริการ

    ธุรกิจของบริษัท บริษัทย่อย บริษัทร่วม และกิจการร่วมค้าฯ (รวมเรียกว่า “กลุ่มบริษัท”)
    สามารถแบ่งออกเป็น 5 กลุ่ม ตามลักษณะของงานที่ให้บริการ ได้แก่ งานออกแบบ จัดหา
    และรับเหมาติดตั้งระบบไฟฟ้า ระบบปรับอากาศ ระบบสุขาภิบาลและระบบป้องกันอัคคีภัย
    ระบบสื่อสารโทรคมนาคม และ งานก่อสร้างโยธา
    นอกจากนั้นได้ดำเนินการลงทุนและการร่วมลงทุนธุรกิจพัฒนาอสังหาริมทรัพย์และโรงไฟฟ้าพลังงานความร้อนจากแกลบ
    โดยมีรายละเอียดของงานในแต่ละกลุ่ม ดังนี้

+----------+-----------------------------------------------------------+
| ระบบไฟฟ้า | -   สถานีไฟฟ้าย่อย (Power Substation)                        |
|          |                                                           |
|          | -   ระบบจ่ายไฟ (Power Distribution)                        |
|          |                                                           |
|          | -   ระบบไฟฟ้าสำรองฉุกเฉินเวลาไฟดับ (Electrical Power Supply & |
|          |     Emergency Power Supply System)                        |
|          |                                                           |
|          | -   ระบบแสงสว่าง (Lighting System)                         |
|          |                                                           |
|          | -   ระบบโทรศัพท์ (Telephone System)                         |
|          |                                                           |
|          | -   ระบบเสียง (Public Address System)                      |
|          |                                                           |
|          | -   ระบบเครื่องรับสัญญาณหลัก (Master Antenna)                  |
|          |                                                           |
|          | -   ระบบรักษาความปลอดภัย (Security System)                  |
|          |                                                           |
|          | -   ระบบสายล่อฟ้า (Lightning Protection System)             |
|          |                                                           |
|          | -   ระบบควบคุมอาคารอัตโนมัติ (Building Automation System)     |
|          |                                                           |
|          | -   ระบบการจัดการพลังงาน (Energy Management System)         |
|          |                                                           |
|          | -   Solar Power System                                    |
+----------+-----------------------------------------------------------+
| ระบบ     | -   ระบบปรับอากาศขนาดใหญ่ (Air Conditioning System)         |
| ปรับอากาศ |                                                           |
|          | -   ระบบระบายอากาศ (Ventilation)                          |
|          |                                                           |
|          | -   ระบบห้องทำความเย็น (Refrigeration)                      |
|          |                                                           |
|          | -   ระบบห้องสะอาด (Clean Room)                             |
|          |                                                           |
|          | -   ระบบควบคุมอุณหภูมิและความชื้น (Automatic Temperature and    |
|          |     Humidity Control System)                              |
|          |                                                           |
|          | -   ระบบอัดอากาศในบันไดหนีไฟ (Pressurized Stairs)            |
|          |                                                           |
|          | -   ระบบควบคุมปริมาณอากาศ (Variable Air Volume or VAV)      |
|          |                                                           |
|          | -   District Cooling System                               |
+----------+-----------------------------------------------------------+
| ระบบ     | -   ระบบท่อประปา (Plumbing System)                         |
| สุขาภิบาลแ |                                                           |
| ละระบบป้อ | -   ระบบผลิตไอน้ำและน้ำร้อน (Steam Boiler and Hot Water       |
| งกันอัคคีภัย |     System)                                               |
|          |                                                           |
| ร        | -   ระบบบำบัดน้ำเสีย (Waste Water and Sewage Treatment)      |
| ะบบสื่อสาร |                                                           |
| โ        | -   ระบบน้ำดื่ม (Drinking Water System)                      |
| ทรคมนาคม |                                                           |
|          | -   สระว่ายน้ำ (Swimming Pool)                              |
|          |                                                           |
|          | -   ระบบแก๊ส (Gas System)                                  |
|          |                                                           |
|          | -   ระบบระบายน้ำทิ้ง (Drainage)                              |
|          |                                                           |
|          | -   ระบบดับเพลิงแบบหัวฉีดโปรยน้ำ (Sprinkler System)            |
|          |                                                           |
|          | -   ระบบสารสะอาดดับเพลิง (FM 200 System)                    |
|          |                                                           |
|          | -   ระบบสัญญาณเตือนอัคคีภัย (Fire Alarm System)                |
|          |                                                           |
|          | -   ระบบดับเพลิงด้วยแก๊สคาร์บอนไดออกไซด์ (CO₂ System)           |
|          |                                                           |
|          | -   ระบบท่อดับเพลิงและควบคุม (Fire Pumps and Controller)      |
|          |                                                           |
|          | -   อุปกรณ์ดับเพลิง (Fire Extinguish Equipment)               |
|          |                                                           |
|          | +------------------------------------------------------+  |
|          | | -   ระบบเชื่อมโยงเครือข่ายเคเบิ้ลใยแก้ว (Optical Fiber)     |  |
|          | |                                                      |  |
|          | | -   ระบบโทรศัพท์ TDMA (Time Division Multiple Access)  |  |
|          | |                                                      |  |
|          | | -   ระบบโทรศัพท์ไร้สาย (Wireless Telephone System)      |  |
|          | |                                                      |  |
|          | | -   Telecommunication System                         |  |
|          | |                                                      |  |
|          | | -   Telephone System                                 |  |
|          | +------------------------------------------------------+  |
+----------+-----------------------------------------------------------+
| งานก่อ    | นอกจากการให้บริการออกแบบ จัดหา                               |
| สร้างโยธา | และติดตั้งงานระบบวิศวกรรมอย่างครบวงจรแล้ว                       |
|          | บริษัทและยูนิมาฯยังประกอบธุรกิจรับเหมาก่อสร้างงานโยธาทั่วไป           |
|          | โดยครอบคลุมถึงการก่อสร้างอาคารสำนักงาน อาคารพาณิชย์ โรงพยาบาล    |
|          | ศูนย์การค้า สถาบันการศึกษา โรงแรม ที่พักอาศัย โรงงานอุตสาหกรรม      |
|          | เป็นต้น                                                     |
+----------+-----------------------------------------------------------+

การร่วมลงทุน : ลงทุนในโครงการพัฒนาอสังหาริมทรัพย์ (หมู่บ้านจัดสรร ที่จังหวัดอุดรธานี)
และโรงไฟฟ้าพลังงาน

ความร้อนจากแกลบ รวมถึงการดำเนินธุรกิจรับเหมาก่อสร้าง และงานระบบในประเทศกาต้าร์

3.2 การตลาดและภาวะการแข่งขัน

3.2.1 กลยุทธ์การแข่งขัน

ในการกำหนดกลยุทธ์การแข่งขันและนโยบายการดำเนินธุรกิจของกลุ่มบริษัท
นอกจากการมุ่งเน้นความสามารถในการรักษาสัดส่วนการตลาดภายใต้สภาวะที่มีการแข่งขันสูงเนื่องจากภาวะเศรษฐกิจชะลอตัวในปัจจุบัน
กลุ่มบริษัทยังมุ่งเสริมสร้างความสามารถในการแข่งขันในระยะยาวด้วย
กลยุทธ์การแข่งขันและนโยบายการดำเนินธุรกิจของกลุ่มบริษัทมีดังนี้

(1) ชื่อเสียงและประสบการณ์ของกลุ่มวิศวกรผู้บริหาร
    นอกเหนือจากความสามารถในการบริหารงาน
    ซึ่งสามารถพิสูจน์ได้จากการนำพากลุ่มบริษัทให้อยู่รอดผ่านพ้นวิกฤตการณ์ทางเศรษฐกิจในปี
    2540 และบริหารจัดการให้บริษัทมีการเติบโตอย่างต่อเนื่อง
    วิศวกรผู้บริหารของกลุ่มบริษัทมีความรู้และประสบการณ์การทำงานภาคปฏิบัติในงานวิศวกรรมมากกว่า
    20 ปี และมีชื่อเสียงเป็นที่ยอมรับอย่างกว้างขวางในวงการ
    ทำให้สามารถมีส่วนช่วยตรวจสอบดูแลการทำงานของวิศวกรระดับผู้จัดการโครงการอีกต่อหนึ่ง
    นอกจากนี้หากมีการเปลี่ยนแปลงทางเทคโนโลยีที่จะต้องนำเทคโนโลยีที่ทันสมัยมาใช้หรือการเปลี่ยนแปลงทางวิศวกรรมอื่นๆ
    กลุ่มบริษัทจะมีความสามารถในการนำมาใช้ได้อย่างรวดเร็ว

(2) ผลงานอันเป็นที่ยอมรับในอดีต
    ด้วยคุณภาพของผลงานและบริการในอดีตของกลุ่มบริษัทที่ได้สร้างความพึงพอใจให้กับลูกค้า
    ลูกค้าจำนวนมากได้ให้ความเชื่อถือและความไว้วางใจในการกลับมาใช้บริการของกลุ่มบริษัทอีก
    รวมทั้งได้แนะนำต่อไปยังลูกค้าอื่นๆ ด้วย
    ดังนั้นกลุ่มบริษัทจึงมีนโยบายหลักในการที่จะรักษาและเสริมสร้างชื่อเสียงของบริษัท
    โดยดำเนินการ ดังนี้

-   การรักษาคุณภาพของผลงานให้เป็นไปตามมาตรฐานที่ยอมรับ

-   การดำรงไว้ซึ่งความซื่อสัตย์ต่อวิชาชีพและมีจรรยาบรรณที่ดีต่องานในสัญญา

-   การดำเนินงานในแต่ละโครงการให้แล้วเสร็จตามกำหนดการที่ได้ตกลงไว้กับลูกค้า

-   การดูแลผลประโยชน์ของลูกค้าเสมือนหนึ่งว่าบริษัทคือเจ้าของโครงการดังกล่าวด้วย และ

-   การบริการหลังการขายและหลังหมดสัญญาบริการ

(3) ความสามารถของบุคลากร
กลุ่มบริษัทมีนโยบายส่งเสริมและพัฒนาบุคลากรซึ่งนับเป็นทรัพยากรที่สำคัญที่สุดของกลุ่มบริษัท
เพื่อพัฒนาประสิทธิภาพในการดำเนินงานและดำรงไว้ซึ่งความสามารถในการแข่งขัน ดังนี้

-   การพัฒนาความรู้และความสามารถของพนักงานอย่างต่อเนื่อง
    ทั้งในด้านความรู้ทางเทคนิควิชาการและการจัดการ

-   การสร้างจิตสำนึกความรับผิดชอบต่องาน

-   การสร้างบรรยากาศการทำงานที่เป็นมิตร

-   การทำงานเป็นทีม การประสานงานระหว่างทีมวิศวกรและบุคลากรภายในองค์กร
    เพื่อให้บรรลุซึ่งวัตถุประสงค์ในการให้บริการที่ดีเยี่ยมแก่ลูกค้า

-   การนำเอาระบบ KPI และ Balance Scores Card (BSC)
    เข้ามาใช้วัดผลการดำเนินงานของหน่วยงานและบุคคล

(4) สถานะทางการเงินที่เข้มแข็ง กลุ่มบริษัทให้ความสำคัญกับโครงสร้างทางการเงินที่มั่นคง
โดยการรักษาอัตราส่วนของหนี้สินต่อส่วนของผู้ถือหุ้นให้อยู่ในระดับต่ำ
และระดับสภาพคล่องที่เหมาะสมจะช่วยลดความเสี่ยงในการประกอบธุรกิจและสร้างความมั่นใจให้กับลูกค้า
ซึ่ง ณ วันที่ 31 ธันวาคม 2553 บริษัทมีอัตราส่วนของหนี้สินต่อส่วนของผู้ถือหุ้น 1.2 เท่า
และมีอัตราส่วนสภาพคล่อง 1.17 เท่า นอกจากนั้น
ยังมีวงเงินสินเชื่อหมุนเวียนที่ได้รับการสนับสนุนจากธนาคารหลายแห่งเพื่อใช้ในการดำเนินการ
ในวงเงินสินเชื่อรวมกว่า 8 พันล้านบาท

(5) ประสิทธิภาพในการจัดการ
กลุ่มบริษัทมีนโยบายที่จะพัฒนาระบบการทำงานและการจัดการส่วนกลางอย่างต่อเนื่อง
เพื่อเพิ่มประสิทธิภาพในการทำงานและพัฒนาความสามารถในการตอบสนองความต้องการของลูกค้า
โดยได้รับการรับรองการบริหารงานคุณภาพมาตั้งแต่ วันที่ 31 สิงหาคม 2543 (ISO 9002:1994)
เมื่อวันที่ 2 ตุลาคม 2546 ได้รับการรับรองระบบบริหารคุณภาพ ISO 9001 Version 2000
จากบริษัท BVQI จำกัด
และบริษัทมีมาตรการปรับปรุงระบบบริหารงานคุณภาพภายในบริษัทให้สอดคล้องกับมาตรฐานสากล
ISO9001:2008 โดย บริษัท Bureau Veritas Quality International (BVQI) จำกัด
เป็นผู้ประเมินและให้การรับรอง
บริษัทยังคงมีการรักษาระบบบริหารงานคุณภาพที่มีประสิทธิภาพอย่างต่อเนื่อง
โดยมีการตรวจติดตามจาก บริษัท Bureau Veritas ทุก ๆ 6 เดือน
รวมทั้งในส่วนของบริษัทเองยังมีการสุ่มตรวจภายในอย่างต่อเนื่อง
โดยการประยุกต์หลักการในการตรวจแบบ Process Approach
(การพิจารณาอยางเปนกระบวนการ)โดยสถาบันดังกล่าวได้มีการทบทวนการรับรองทุกปี

(6) การจัดซื้อที่มีประสิทธิภาพ
กลุ่มบริษัทได้มีการกำหนดนโยบายในการจัดซื้อเพื่อสร้างความโปร่งใสและสร้างการแข่งขันระหว่างผู้จัดจำหน่ายวัตถุดิบต่าง
ๆ เพื่อเป็นการรับประกันว่าต้นทุนของบริษัทอยู่ในระดับที่เหมาะสม

3.2.2 กลุ่มลูกค้าเป้าหมาย การจำหน่าย และช่องทางการจำหน่าย

ลักษณะลูกค้าของกลุ่มบริษัทสามารถแบ่งได้เป็น 2 ประเภท คือ ลูกค้าภาคเอกชน เช่น
อาคารสำนักงาน อาคารพาณิชย์ ที่อยู่อาศัย โรงแรม โรงพยาบาล ศูนย์การค้า
โรงงานอุตสาหกรรม เป็นต้น และภาครัฐ ซึ่งประกอบด้วยหน่วยงานราชการและรัฐวิสาหกิจ
โดยสัดส่วนการให้บริการแก่ลูกค้าแต่ละประเภทในช่วง 3 ปีที่ผ่านมา

หน่วย : ล้านบาท

  ---------------- ----------- -------- ---------- -------- ---------- --------
  ประเภท           ปี 2553               ปี 2552              ปี 2551     

                   มูลค่า        ร้อยละ    มูลค่า       ร้อยละ    มูลค่า       ร้อยละ

  ภาคเอกชน         3,575.06    38.27    3,110.18   59.06    5,990.01   100.00

  ภาครัฐ            5,766.05    61.73    2,156.39   40.94    -          -

  รวม              9,341.11    100.00   5,266.57   100.00   5,990.01   100.00
  ---------------- ----------- -------- ---------- -------- ---------- --------

ลูกค้าของกลุ่มบริษัทส่วนใหญ่เป็นลูกค้าภาคเอกชน
เนื่องจากในการเข้าร่วมประมูลงานจากภาครัฐจะต้องคำนึงถึงรายละเอียดและคุณสมบัติตามข้อกำหนด
(Terms of Reference หรือ TOR) ของแต่ละหน่วยงานราชการที่เป็นผู้จ้าง
โดยผู้ที่จะเข้าร่วมประมูลงานกับภาครัฐจะต้องเป็นผู้ที่มีผลงานในอดีตหรือมีรายชื่อขึ้นทะเบียนกับหน่วยงานราชการนั้น
ๆ ในปัจจุบันกลุ่มบริษัทมีชื่อขึ้นทะเบียนไว้กับหน่วยงานราชการ เช่น การไฟฟ้าส่วนภูมิภาค
การประปาส่วนภูมิภาค ธนาคารแห่งประเทศไทย และกระทรวงการท่องเที่ยวและกีฬา เป็นต้น
อย่างไรก็ตาม กลุ่มบริษัทมีนโยบายที่จะขึ้นทะเบียนกับหน่วยงานต่างๆ มากขึ้น
เพื่อเพิ่มความสามารถในการรับงานในส่วนของภาครัฐบาล
เนื่องจากภาครัฐบาลมีนโยบายการลงทุนในระบบสาธารณูปโภคต่าง ๆ
โดยเฉพาะอย่างยิ่งในด้านพลังงานไฟฟ้า, ขนส่งมวลชน และสื่อสารโทรคมนาคม อย่างต่อเนื่อง

ในการรับงานของกลุ่มบริษัทจะมีทั้งการเป็นผู้รับเหมาโดยตรงจากลูกค้าและผ่านการรับเหมาช่วง
ซึ่งในปัจจุบันประมาณร้อยละ 90 ของมูลค่างานรวมทั้ง 2 ประเภท มาจากการประมูลงาน
ในขณะที่ส่วนที่เหลือมาจากการติดต่อเจรจาต่อรอง
โดยส่วนใหญ่แล้วกลุ่มบริษัทจะรับงานจากการเป็นผู้รับเหมาโดยตรงจากลูกค้า
เนื่องจากจะได้รับราคาและเงื่อนไขการชำระเงินที่ดีกว่า
ส่วนการรับเหมาช่วงนั้นกลุ่มบริษัทใช้เพื่อเป็นการเพิ่มช่องทางเข้าหาลูกค้าและช่องทางการจำหน่าย
โดยผ่านบริษัทก่อสร้างขนาดใหญ่หรือบริษัทก่อสร้างขนาดใหญ่ในต่างประเทศ เช่น บริษัท
อิตาเลี่ยนไทย จำกัด (มหาชน) , บริษัท ช.การช่าง จำกัด (มหาชน)
เพื่อเป็นการสร้างผลงานทางด้านงานของภาครัฐ และผลงานในตลาดต่างประเทศ
เนื่องจากโดยส่วนใหญ่การประมูลงานของภาครัฐหรือโครงการในต่างประเทศจะเป็นลักษณะสัญญาเดียวสำหรับงานรับเหมาก่อสร้างและงานระบบวิศวกรรม
และผู้รับเหมาก่อสร้างหลักจะให้ผู้รับเหมาช่วงเป็นผู้ดำเนินการงานระบบวิศวกรรม
โดยสัดส่วนงานของบริษัทระหว่างการติดต่อลูกค้าโดยตรงและผ่านการรับเหมาช่วงในระยะ 3
ปีที่ผ่านมา เป็นดังนี้

หน่วย : ล้านบาท

  ------------------- ----------- -------- ---------- -------- ---------- --------
  ประเภท              ปี 2553               ปี 2552              ปี 2551     

                      มูลค่า        ร้อยละ    มูลค่า       ร้อยละ    มูลค่า       ร้อยละ

  การติดต่อลูกค้าโดยตรง   9,341.11    100.00   5,266.57   100.00   5,990.01   100.00

  การรับเหมาช่วง        -           -        -          -        -          -

  รวม                 9,341.11    100.00   5,266.57   100.00   5,990.01   100.00
  ------------------- ----------- -------- ---------- -------- ---------- --------

นอกจากนี้ กลุ่มบริษัทมุ่งที่จะสร้างความสัมพันธ์อันดีกับลูกค้า
เพื่อสร้างโอกาสในการได้รับงานโครงการใหม่ๆ จากลูกค้าเดิมในอนาคต โดยในช่วง 3 ปีที่ผ่านมา
สัดส่วนงานของกลุ่มบริษัทที่ได้รับจากลูกค้าใหม่และลูกค้าเดิมเฉลี่ยประมาณร้อยละ 44 และ ร้อยละ
56 ตามลำดับ ลูกค้าเดิมของบริษัทซึ่งให้ความเชื่อถือและไว้วางใจบริษัท เช่น การไฟฟ้าส่วนภูมิภาค
ห้างสรรพสินค้าโรบินสัน โรงพยาบาลในเครือวิภาวดี โรงแรมในเครือภูเก็ตอาร์คาเดียร์
ท้อปส์ซุปเปอร์เซ็นเตอร์ เทสโก้-โลตัส ห้างสรรพสินค้าเซ็นทรัลพลาซ่า และโนเบิลกรุ๊ป

สรุปภาพรวมการเข้าประมูลงานในแต่ละปี

ปี 2551 กลุ่มบริษัทได้เข้าร่วมการประมูลประมาณ 92 โครงการ คิดเป็นมูลค่างานประมาณ
35,400 ล้านบาทและชนะการประมูลทั้งสิ้น 26 โครงการ คิดเป็นมูลค่างานประมาณ 5,990.01
ล้านบาท

ปี 2552 กลุ่มบริษัทได้เข้าร่วมการประมูลประมาณ 115 โครงการ คิดเป็นมูลค่างานประมาณ
38,557.36 ล้านบาทและชนะการประมูลทั้งสิ้น 16 โครงการ คิดเป็นมูลค่างานประมาณ
10,951.71 ล้านบาท (ยอดรวมงานต่างประเทศ)

ปี 2553 กลุ่มบริษัทได้เข้าร่วมการประมูลประมาณ 127 โครงการ คิดเป็นมูลค่างานประมาณ
32,337.02 ล้านบาทและชนะการประมูลทั้งสิ้น 19 โครงการ คิดเป็นมูลค่างานประมาณ
9,341.11 ล้านบาท

สรุปเปอร์เซ็นต์ของโครงการที่ประมูลได้ ณ. วันที่ 31 ธันวาคม 2553 (งานในประเทศ)

[]

3.  แนวโน้มของอุตสาหกรรมก่อสร้าง และภาวะการแข่งขัน

แนวโน้มของอุตสาหกรรมก่อสร้าง

อุตสาหกรรมก่อสร้างในช่วงครึ่งปีแรกของปี 2553 ขยายตัวได้ค่อนข้างดี
แม้ว่าจะมีปัจจัยลบจากสถานการณ์ความไม่สงบทางการเมืองเกิดขึ้น
โดยการก่อสร้างภาคเอกชนได้รับปัจจัยหนุนจากมาตรการกระตุ้นภาคอสังหาริมทรัพย์
ในช่วงครึ่งปีหลังภาคการก่อสร้างเริ่มชะลอตัวชัดเจน
โดยส่วนหนึ่งเป็นผลของฐานเปรียบเทียบที่ปรับตัวสูงขึ้น
ประกอบกับภาวะน้ำท่วมที่เกิดขึ้นในหลายจังหวัด

สำหรับปี 2554 อุตสาหกรรมก่อสร้างมีแนวโน้มที่จะขยายตัวต่อเนื่องจากปีก่อน
โดยคาดว่าการก่อสร้างภาครัฐจะสามารถขยายตัวได้ค่อนข้างดี
และจะเป็นปัจจัยหนุนต่อธุรกิจก่อสร้างโดยรวม
เนื่องจากการก่อสร้างโครงการขนาดใหญ่ของรัฐหลายโครงการมีความคืบหน้ามากขึ้น
และอาจมีการก่อสร้างในช่วงเวลาเดียวกัน อาทิ โครงการรถไฟฟ้าสายต่าง ๆ รวมทั้ง
การก่อสร้างตามแผนการลงทุนด้านโครงการพื้นฐานของการรถไฟแห่งประเทศไทย (รฟม.)
นอกจากนี้ ยังมีโครงการลงทุนขนามเล็ก ทั้งถนน การบริหารจัดการน้ำ
และการฟื้นฟูโครงสร้างพื้นฐานและสาธารณูปโภคที่ได้รับความเสียหายจากภาวะน้ำท่วมอีกด้วย

ส่วนแนวโน้มอุตสาหกรรมก่อสร้างภาคเอกชนมีทิศทางขยายตัวชะลอลงจากปีก่อน
ส่วนหนึ่งเป็นผลของฐานที่ปรับตัวสูงขึ้นในปี 2553
รวมทั้งการก่อสร้างในส่วนที่อยู่อาศัยที่จะไม่ร้อนแรงเหมือนในช่วงที่ผ่านมา
เนื่องจากมาตรการกระตุ้นภาคอสังหาริมทรัพย์ที่สิ้นสุดลง ปัญหาอุปทานส่วนเกิน
และอัตราดอกเบี้ยที่เข้าสู่ช่วงขาขึ้น
ประกอบกับการเฝ้าติดตามปัจจัยเสี่ยงภาวะฟองสบู่ในสินทรัพย์ของธนาคารแห่งประเทศไทย(ธปท.)
อย่างไรก็ตาม
การก่อสร้างประเภทอุตสาหกรรมน่าจะสามารถเติบโตอย่างต่อเนื่องได้ในระดับที่ดีตามทิศทางการขยายการลงทุนในประเทศ
จากการขยายกำลังการผลิต และการย้ายฐานการผลิตในหลายอุตสาหกรรมมายังประเทศไทย
ส่วนการก่อสร้างโครงการในพื้นที่มาบตาพุดที่เคยถูกระงับน่าจะเริ่มก่อสร้าง
และมีปริมาณงานเพิ่มขึ้นในปีนี้

ทั้งนี้ ปัจจัยทางการเมืองยังเป็นปัจจัยที่ต้องติดตามอย่างใกล้ชิด
เนื่องจากจะส่งผลต่อโครงการก่อสร้างภาครัฐ รวมทั้งประสิทธิภาพการเบิกจ่ายงบประมาณ
และความเชื่อมั่นของภาคเอกชน นอกจากนี้
ยังมีปัจจัยเสี่ยงจากทิศทางเศรษฐกิจโลกและเศรษฐกิจในประเทศ
ขณะปัจจัยทางด้านต้นทุนการก่อสร้างมีแนวโน้มปรับเพิ่มขึ้นชัดเจนกว่าปีที่ผ่านมา
ทั้งจากทิศทางทางราคาน้ำมัน สินค้าโภคภัณฑ์ วัสดุก่อสร้าง และอัตราดอกเบี้ยที่อยู่ในช่วงขาขึ้น
ส่วนแรงกดดันทางด้านแรงงานอาจมีมากขึ้นจากความต้องการที่มีแน้วโน้มเพิ่มขึ้นในช่วงเวลาเดียวกัน

มูลค่าการลงทุนด้านก่อสร้าง ปี 2554

+-------------------------------------------------+--------------------+
| % YOY                                           | ประมาณการ          |
|                                                 |                    |
|                                                 | ปี 2554             |
+-------------------------------------------------+--------------------+
| การลงทุนด้านก่อสร้าง (ณ. ราคาคงที่)                   | 4.0-6.5            |
+-------------------------------------------------+--------------------+
| -   ภาคเอกชน                                    | 3.5-5.5            |
+-------------------------------------------------+--------------------+
| -   ภาครัฐ                                       | 4.5-7.5            |
+-------------------------------------------------+--------------------+
| มูลค่าตลาดก่อสร้าง                                  | เพิ่มขึ้น 7.0-9.7      |
+-------------------------------------------------+--------------------+

ที่มา : ศูนย์วิจัยกสิกรไทย

ประมาณการเศรษฐกิจ ปี 2554

+-------------------------+-------+-------+-------+-------+----------+
| (% YOY)                 | 2552  | 2553  |       |       | ปร       |
|                         |       |       |       |       | ะมาณการปี |
|                         |       |       |       |       | 2554     |
+-------------------------+-------+-------+-------+-------+----------+
|                         | ทั้งปี   | Q3    | Q4    | ทั้งปี   |          |
+-------------------------+-------+-------+-------+-------+----------+
| GDP (ณ ราคาคงที่)         | -2.3  | 6.6   | 3.8   | 7.8   | 3.5-4.5  |
+-------------------------+-------+-------+-------+-------+----------+
| การลงทุนรวม (ณ.ราคาคงที่)  | -9.2  | 7.9   | 6.4   | 9.4   | 7.3      |
+-------------------------+-------+-------+-------+-------+----------+
| -   ภาคเอกชน            | -13.1 | 14.6  | 9.2   | 13.8  | 8.5      |
+-------------------------+-------+-------+-------+-------+----------+
| -   ภาครัฐ               | 2.7   | -5.4  | -3.1  | -2.2  | 3.5      |
+-------------------------+-------+-------+-------+-------+----------+

ที่มา : สำนักงานคณะกรรมการพัฒนาการเศรษฐกิจและสังคมแห่งชาติ

  ภาวะการแข่งขัน

จากแนวโน้มอุตสาหกรรมก่อสร้างในปี 2553
แม้จะมีปัญหาจากสถานการณ์ความไม่สงบทางการเมืองเกิดขึ้น
ประกอบกับเกิดภาวะน้ำท่วมในหลายจังหวัด
ในขณะเดียวกันรัฐบาลก็ส่งเสริมสนับสนุนการเติบโตในธุรกิจก่อสร้าง และวัสดุก่อสร้าง
เห็นได้จากตัวเลขการลงทุนของภาครัฐ และภาคเอกชน

ทั้งนี้ ถือได้ว่าปริมาณความต้องการงานบริกาด้านก่อสร้าง และออกแบบ จัดหา
และรับเหมาติดตั้งงานระบบวิศวกรรมทั้งโครงการที่เกิดขึ้นใหม่ และโครงการเก่าที่ต้องการปรับปรุง
ดังนั้น โอกาสในการเติบโตของธุรกิจยังคงมีอยู่
โดยเฉพาะผู้รับเหมาที่มีคุณภาพและมีฐานะทางการเงินที่เข้มแข็งจะมีข้อได้เปรียบในการแข่งขันสูง
เนื่องจากผู้รับเหมาที่มีความสามารถและประสบการณ์ในการดำเนินงานมีความยืดหยุ่นในการรับงานทั้งขนาดใหญ่
กลาง และขนาดเล็ก
และมีอำนาจในการเจรจาต่อรองกับผู้จัดจำหน่ายวัสดุและอุปกรณ์เพื่อให้ได้ราคาและเงื่อนไขที่ดีกว่า
ซึ่งบริษัทถือว่ามีคุณสมบัติต่าง ๆ ดังกล่าวข้างต้นครบถ้วน ประกอบกับได้รับความไว้วางใจจากลูกค้า
มากกว่า 20 ปี ที่อยู่ในวงการ
จึงส่งผลให้บริษัทมีโอกาสชนะการประมูลงานด้วยข้อเสนอด้านราคาที่ดีกว่า
และสามารถสร้างความมั่นใจให้กับลูกค้าได้มากกว่า
ดังจะเห็นได้จากผลงานในอดีตที่บริษัทได้ควบคุมและบริหารโครงการให้แล้วเสร็จทันต่อกำหนดการด้วยคุณภาพตามมาตรฐานที่ลูกค้ากำหนด
รวมทั้งความสามารถในการทำกำไรของบริษัทในช่วงที่ผ่านมา ทั้งนี้
จากการที่ธุรกิจของบริษัทครอบคลุมถึงลูกค้าในกลุ่มการก่อสร้างเพื่อการอยู่อาศัย
การก่อสร้างเชิงพาณิชย์ และการก่อสร้างเชิงอุตสาหกรรม ซึ่งเป็นทั้งโครงการก่อสร้างใหม่
และงานปรับปรุงและพัฒนาระบบวิศวกรรมสำหรับอาคารหรือโรงงานเดิม
ดังนั้นผลกระทบจากปัจจัยลบในภาคธุรกิจหนึ่งธุรกิจใดจึงมีผลกระทบต่อกลุ่มบริษัทค่อนข้างจำกัดเมื่อเทียบกับบริษัทคู่แข่งอื่น
ๆ

นอกจากการแข่งขันระหว่างบริษัทผู้รับเหมาไทยแล้ว ยังมีผู้รับเหมาต่างชาติ
และกิจการร่วมทุนระหว่างผู้รับเหมาต่างชาติกับผู้รับเหมาไทย เป็นคู่แข่ง
โดยการประเมินส่วนแบ่งทางการตลาดสามารถทำได้ยาก
เนื่องจากไม่มีหน่วยงานหรือองค์กรที่จัดเก็บรวบรวมข้อมูลไว้
อีกทั้งการจัดกลุ่มของผู้รับเหมาโดยแยกตามความชำนาญ ประสบการณ์ และคุณภาพของผลงาน
ก็สามารถทำได้ยาก
เนื่องจากการติดตั้งเพื่อให้ระบบทำงานได้นั้นเป็นเรื่องที่ค่อนข้างง่ายสำหรับวิศวกรที่ผ่านการทำงานมา
แต่คุณภาพ ความประณีต และอายุการใช้งานของงานติดตั้ง
ตลอดจนความสามารถในการเตรียมระบบงานที่มีความซับซ้อนเป็นสิ่งที่ผู้รับเหมาแต่ละกลุ่มจะมีความสามารถที่แตกต่างกันและต้องอาศัยระยะเวลาในการพิสูจน์เพื่อจัดกลุ่มความชำนาญ

การรุกงานไปยังต่างประเทศ บริษัทได้ขยายธุรกิจไปยังประเทศกาตาร์ (Qatar) ตั้งแต่ปี 2546
นับเป็นรายแรก ๆ ที่เข้าไปรับงานก่อสร้างทำให้เป็นการเพิ่มโอกาสในการได้รับงาน
และหลังจากนั้นก็ได้ขยายงานไปยังสาธารณรัฐอาหรับอิมิเรตส์ (UAE) เมืองดูไบ
ซึ่งยังเป็นประเทศที่มีการขยายตัวของธุรกิจก่อสร้างค่อนข้างสูง แต่ในช่วงปี 2551 ดูไบเริ่มมีปัญหา
มีสัญญาณทางธุรกิจไม่สู้ดีนัก บริษัทจึงย้ายฐานจากดูไบไปกาตาร์ ตั้งแต่กลางปี 2552
ซึ่งการขยายงานไปยังต่างประเทศ
บริษัทเล็งเห็นว่าเป็นส่วนสำคัญในการขยายธุรกิจของบริษัทเพิ่มขึ้นต่อไป

ในปี 2554 บริษัทคาดว่ามีรายได้เติบโตอย่างต่อเนื่อง ส่วนหนึ่งมาจากงานในมือ (Backlog)
ของบริษัท โดยสิ้นปี 2553 มีประมาณ 12.5 พันล้านบาท ซึ่งจะสามารถรับรู้รายได้ในปี 2553
เกือบ 45% หรือประมาณ 5.4 พันล้านบาท ซึ่งจะสนับสนุนรายได้ให้เติบโตได้ โดยในปี 2554
สัดส่วนการรับงานเป็น 50 : 50 (งานในประเทศ : งานต่างประเทศ)
โดยเฉพาะงานในประเทศการ์ต้า ซึ่งเป็นประเทศหลัก ๆ
ที่บริษัทเข้าไปรับงานยังคงเติบโตในทิศทางที่ดี
อีกทั้งประเทศการ์ต้าได้เป็นเจ้าภาพในการจัดฟุตบอลโลกในปี 2022
คาดว่าจะมีโครงการลงทุนขนาดใหญ่เกิดขึ้นอีกเป็นจำนวนมาก สำหรับงานในประเทศ
บริษัทก็ยังเข้าประมูลงานอย่างต่อเนื่อง ทั้งนี้ บริษัทคาดว่าในปี 2554
บริษัทจะได้งานในมือเพิ่มขึ้นจากการเข้าประมูลงานใหม่ เพื่อรองรับการเติบโตในปีต่อ ๆ ไป

ในปัจจุบัน บริษัทที่ประกอบธุรกิจก่อสร้าง และออกแบบ
จัดหารับเหมาติดตั้งงานระบบวิศวกรรมที่สำคัญ มีดังนี้

  หน่วย: ล้านบาท

+------------------------------------------+------------+-------------+
| รายชื่อ                                    | 31 ธันวาคม  |             |
|                                          | 2553       |             |
|                                          |            |             |
|                                          | ง          |             |
|                                          | บการเงินรวม |             |
+------------------------------------------+------------+-------------+
|                                          | สินทรัพย์รวม  | รายได้รวม    |
+------------------------------------------+------------+-------------+
| บริษัท อิตาเลียนไทย ดีเวล็อปเมนท์ จำกัด (มหาชน)  | 50,825.85  | 36,076.31   |
+------------------------------------------+------------+-------------+
| บริษัท ช.การช่าง จำกัด (มหาชน)               | 30,469.99  | 9,893.84    |
+------------------------------------------+------------+-------------+
| บริษัท ซิโน-ไทย เอ็นจิเนียริ่ง แอนด์ คอนสตรัคชั่น    | 10,208.13  | 9,361.04    |
| จำกัด (มหาชน)                             |            |             |
+------------------------------------------+------------+-------------+
| บริษัท เพาเวอร์ไลน์ เอ็นจิเนียริ่ง จำกัด (มหาชน)   | 12,222.50  | 7,955.17    |
+------------------------------------------+------------+-------------+
| บริษัท ซินเท็ค คอนสตรัคชั่น จำกัด (มหาชน)        | 4,339.60   | 5,194.05    |
+------------------------------------------+------------+-------------+
| บริษัท ยูนิค เอ็นจิเนียริ่ง แอนด์ คอนสตรัคชั่น จำกัด   | 5,226.89   | 3,780.59    |
| (มหาชน)                                  |            |             |
+------------------------------------------+------------+-------------+
| บริษัท อี. เอ็ม. ซี. จำกัด (มหาชน)             | 2,156.88   | 2,343.69    |
+------------------------------------------+------------+-------------+
| บริษัท ซีฟโก้ จำกัด (มหาชน)                   | 1,518.20   | 1,461.88    |
+------------------------------------------+------------+-------------+

ที่มา : www.set.or.th

3.3 การจัดหาผลิตภัณฑ์หรือบริการ

3.3.1 กำลังการผลิต

ธุรกิจให้บริการออกแบบ จัดหา รับเหมาติดตั้งงานระบบวิศวกรรม
และรับเหมาก่อสร้างเป็นธุรกิจที่ต้องอาศัยความชำนาญเฉพาะด้านในระบบวิศวกรรม
ตลอดจนความสามารถในการบริหารโครงการให้สำเร็จลุล่วงตามความต้องการของลูกค้า
ทั้งในด้านคุณภาพของงานและระยะเวลาแล้วเสร็จ
ภายใต้ต้นทุนโครงการที่สามารถสร้างผลกำไรให้กับบริษัท ดังนั้น
ปัจจัยสำคัญที่กำหนดกำลังการผลิตของกลุ่มบริษัท ได้แก่

-   จำนวนวิศวกร ทั้งวิศวกรในระดับผู้อำนวยการโครงการ (Project Director)
    ผู้จัดการโครงการ (Project Manager) วิศวกรผู้ควบคุมงาน (Project Engineer)
    และวิศวกรประจำหน่วยงาน (Engineer)

-   จำนวนผู้รับเหมาช่วงที่มีประสบการณ์และความเชี่ยวชาญในการทำงานแต่ละประเภท

-   เงินทุนหมุนเวียนที่เพียงพอและเหมาะสมกับขนาดของงาน

    เพื่อให้สามารถส่งมอบงานที่มีคุณภาพให้แก่ลูกค้าภายใต้เงื่อนไขเวลาที่จำกัด
    จำนวนวิศวกรของบริษัท
    และผู้รับเหมาช่วงที่จะรับผิดชอบในแต่ละโครงการจะขึ้นอยู่กับขนาดและความสลับซับซ้อนของงานเป็นสำคัญ

    วิศวกร

    ณ วันที่ 31 ธันวาคม 2553 บริษัท เพาเวอร์ไลน์ เอ็นจิเนียริ่ง จำกัด (มหาชน)
    มีวิศวกรทั้งสิ้น 211 คน โดยแบ่งเป็นวิศวกรระดับผู้อำนวยการโครงการ (Project
    Director) รวม 19 คน ผู้จัดการโครงการ (Project Manager) รวม 30 คน
    วิศวกรผู้ควบคุมงาน (Project Engineer) รวม 65 คน และวิศวกรประจำหน่วยงาน
    (Engineer) รวม 97 คน

    วิศวกรผู้ควบคุมงานและวิศวกรประจำหน่วยงานสามารถแบ่งตามระบบวิศวกรรมออกเป็น
    ระบบไฟฟ้า ระบบปรับอากาศ ระบบสุขาภิบาลและระบบป้องกันอัคคีภัย และงานก่อสร้างโยธา
    ได้ดังนี้

  --------------------------- ---------- -------------- ------------------------------ --------------- ---------
  ระดับ                        ระบบไฟฟ้า   ระบบปรับอากาศ   ระบบสุขาภิบาลและระบบป้องกันอัคคีภัย   งานก่อสร้างโยธา   รวม

  วิศวกรระดับผู้อำนวยการโครงการ   5          3              3                              8               19

  ผู้จัดการโครงการ               11         2              4                              13              30

  วิศวกรผู้ควบคุมงาน              10         10             6                              39              65

  วิศวกรประจำหน่วยงาน           41         12             11                             33              97

  รวม                         67         27             24                             93              211
  --------------------------- ---------- -------------- ------------------------------ --------------- ---------

ความสามารถในการรับงานของบริษัทจะขึ้นอยู่กับความสามารถในการควบคุมงานของวิศวกรระดับผู้อำนวยการโครงการและผู้จัดการโครงการ
และความสามารถในการควบคุมการทำงานของผู้รับเหมาช่วง เป็นสำคัญ จากประสบการณ์ที่ผ่านมา
วิศวกรผู้อำนวยการโครงการและผู้จัดการโครงการแต่ละคนจะสามารถควบคุมงานคิดเป็นมูลค่าโดยเฉลี่ยประมาณ
500 ล้านบาท

ผู้รับเหมาช่วง

ปัจจุบัน บริษัทมีทีมผู้รับเหมาช่วงทั้งสิ้นประมาณ 380 ราย คิดเป็นจำนวนช่างติดตั้งทั้งสิ้นประมาณ
4,300 คน
โดยผู้รับเหมาช่วงแต่ละทีมจะมีประสบการณ์ในการทำงานแต่ละระบบวิศวกรรมโดยเฉพาะ
ซึ่งปกติการว่าจ้างผู้รับเหมาช่วงแต่ละรายสำหรับงานในแต่ละโครงการจะมีมูลค่างานไม่สูงมากนัก
ในกรณีที่มูลค่างานที่บริษัทจ้างผู้รับเหมาช่วงต่อรายสูงกว่า 10 ล้านบาท
บริษัทได้กำหนดนโยบายให้ผู้รับเหมาช่วงทำสัญญากับบริษัท
และต้องให้หลักประกันการปฏิบัติตามสัญญาไว้กับบริษัทเช่นเดียวกับที่ทางบริษัทจัดทำให้แก่ลูกค้า
โดยการชำระเงินแก่ผู้รับเหมาช่วงทั้งในกรณีปกติและกรณีที่มีการทำสัญญาจะเป็นไปตามส่วนของงานที่แล้วเสร็จ
โดยต้องมีวิศวกรระดับผู้จัดการโครงการของบริษัทเป็นผู้ตรวจรับงานและอนุมัติ อย่างไรก็ตาม
ในปัจจุบันบริษัทไม่มีการว่าจ้างผู้รับเหมาช่วงรายใดที่มีมูลค่างานสูงกว่า 30 ล้านบาท
เนื่องจากบริษัทต้องการสร้างความมั่นใจว่าผู้รับเหมาช่วงแต่ละรายมีกำลังและมีศักยภาพในการทำงาน
เพื่อการบริการที่ลูกค้าเกิดความพึงพอใจมากที่สุด
และเพื่อลดการพึ่งพาผู้รับเหมาช่วงรายหนึ่งรายใดมากเกินไป
อันจะทำให้เกิดความเสี่ยงจากการที่ผู้รับเหมาช่วงรายนั้นไม่ปฏิบัติตามข้อกำหนดของบริษัทหรือละทิ้งงาน

ทั้งนี้ หน้าที่ของทีมผู้รับเหมาช่วง
คือการติดตั้งอุปกรณ์ระบบหรืองานก่อสร้างตามแบบสำหรับใช้ในการติดตั้งจริง (Shop Drawing)
ซึ่งได้รับการอนุมัติจากลูกค้า ภายใต้การควบคุมงานของวิศวกรและโฟร์แมนของบริษัท

เงินทุนหมุนเวียน

ในการรับเหมางานติดตั้งระบบวิศวกรรมโดยทั่วไป เมื่อมีการลงนามในสัญญาจ้างงาน
บริษัทจะได้รับเงินล่วงหน้าจากลูกค้า (Advanced Payment) ซึ่งคิดเป็นประมาณร้อยละ 10-15
ของมูลค่างาน เพื่อนำมาใช้จ่ายเป็นเงินทุนหมุนเวียนสำหรับโครงการ
โดยบริษัทจะต้องนำหนังสือค้ำประกันเงินรับล่วงหน้า (Advanced Payment Bond) มาแลกเปลี่ยน
นอกจากนี้บริษัทต้องมีการวางหนังสือค้ำประกันสัญญา (Performance Bond)
ไว้กับผู้ว่าจ้างตลอดอายุของโครงการ
โดยหลังจากการติดตั้งแล้วเสร็จและมีการส่งมอบงานให้แก่ลูกค้าแล้ว
บริษัทยังต้องค้ำประกันผลงานต่อไป        เป็นระยะเวลาประมาณ 1-2 ปี
โดยการวางหนังสือค้ำประกันผลงาน (Maintenance หรือ Retention Bond) ไว้กับผู้ว่าจ้าง
หนังสือค้ำประกันทั้ง 3 ชนิด จะต้องออกโดยสถาบันการเงิน
ซึ่งโดยเฉลี่ยแล้วมูลค่าหนังสือค้ำประกันรวมที่บริษัทต้องวางไว้กับลูกค้า คิดเป็นประมาณร้อยละ
25-30 ของมูลค่างาน ซึ่ง ณ วันที่ 31 ธันวาคม 2553    
บริษัทมีวงเงินหนังสือค้ำประกันจากสถาบันการเงิน 7  แห่ง คิดเป็นวงเงินรวมทั้งสิ้นประมาณ 4.0
พันล้านบาท โดยบริษัทจะมีความสามารถในการรับงานได้ประมาณ 10,000 ล้านบาทต่อปี
อย่างไรก็ตาม
บริษัทยังมีความสามารถที่จะขอขยายวงเงินหนังสือค้ำประกันเพิ่มจากสถาบันการเงินได้อีกในอนาคต

สำหรับการประมูลงานที่มีมูลค่าสูง 
บริษัทสามารถนำโครงการที่ประมูลได้ไปค้ำประกันเงินกู้เพื่อใช้ในการดำเนินงานรวมทั้งการออกหนังสือค้ำประกันต่าง
ๆ  ด้วย (Project Finance)

3.3.2 ขั้นตอนการทำงานของบริษัท

ระยะเวลาตั้งแต่บริษัทเข้าประมูลงานจนถึงการส่งมอบงานแล้วเสร็จจะอยู่ระหว่าง 6 เดือน ถึง 2
ปี ขึ้นอยู่กับขนาดของโครงการและความเร่งรัดของลูกค้าเจ้าของโครงการ

3.3.3 วัตถุดิบที่ใช้ในการให้บริการ

วัตถุดิบหลักที่ใช้ในการให้บริการติดตั้งแก่ลูกค้า ประกอบด้วยอุปกรณ์หลักและวัสดุทั่วไป
โดยอุปกรณ์หลักสามารถแบ่งตามประเภทของงานระบบได้ดังนี้

  ----------------------------------- --------------------------------------------------
  อุปกรณ์ระบบไฟฟ้า                       : เครื่องกำเนิดไฟฟ้า หม้อแปลง สวิทช์เกียร์ อุปกรณ์เตือนไฟ
                                      สวิทช์ตัดตอน ตู้ไฟฟ้า
                                      สายไฟฟ้า

  อุปกรณ์ระบบสื่อสารโทรคมนาคม             : เสาส่งสัญญาณ อุปกรณ์วิทยุรับ-ส่ง อุปกรณ์เครื่องโทรศัพท์
                                      จานรับ-ส่งสัญญาณดาวเทียม

  อุปกรณ์ระบบปรับอากาศ                   : เครื่องทำความเย็น หอผึ่งเย็น ปั๊มน้ำหมุนเวียน เครื่องเป่าลมเย็น
                                      พัดลม อุปกรณ์ควบคุมอัตโนมัติ ฉนวนกันความร้อน

  อุปกรณ์ระบบสุขาภิบาลและระบบป้องกันอัคคีภัย   : ปั๊มน้ำชนิดต่าง ๆ วาล์ว อุปกรณ์ดับเพลิง ตู้ควบคุมไฟฟ้าอัตโนมัติ
                                      ท่อน้ำชนิดต่างๆ

  อุปกรณ์สำหรับงานก่อสร้าง                 : คอนกรีตผสมเสร็จ เหล็กเส้น เหล็กโครงสร้าง อิฐ หิน ทราย
  ----------------------------------- --------------------------------------------------

ส่วนวัสดุทั่วไปที่ใช้ในการติดตั้งงานแต่ละระบบมีความแตกต่างกันบ้าง เช่น ท่อน้ำประเภทต่าง ๆ
อุปกรณ์ข้อต่อของท่อต่าง ๆ ท่อร้อยสายไฟฟ้า เหล็กรูปพรรณสำหรับงานติดตั้ง สกรู น๊อต
เหล็กแผ่นสังกะสี ลวดเชื่อม เป็นต้น
ซึ่งวัสดุทั่วไปสามารถจัดหาได้ง่ายและสามารหาซื้อได้โดยทั่วไปภายในประเทศ

ในการติดตั้งระบบวิศวกรรมให้มีคุณภาพดีและตรงตามความต้องการของลูกค้า
ต้องจัดหาวัสดุและอุปกรณ์จากแหล่งที่เหมาะสม
โดยบริษัทจะสั่งซื้อวัสดุและอุปกรณ์จากผู้จัดจำหน่ายที่อยู่ในรายชื่อผู้จัดจำหน่ายวัสดุและอุปกรณ์ที่ผ่านการพิจารณาจากบริษัทในเรื่องของคุณภาพและบริการจนเป็นที่ยอมรับในเบื้องต้น
(Approved Venders List) เท่านั้น
ปัจจุบันบริษัทมีผู้จัดจำหน่ายวัตถุดิบที่ผ่านการยอมรับเบื้องต้นจำนวน 1,077 บริษัท
แบ่งเป็นผู้จัดจำหน่ายวัตถุดิบสำหรับระบบไฟฟ้า 255 บริษัท ระบบสื่อสารโทรคมนาคม 22 บริษัท
ระบบปรับอากาศ 181 บริษัท ระบบสุขาภิบาลและระบบป้องกันอัคคีภัย 208
บริษัทสำหรับงานก่อสร้าง 225 บริษัท และมีผู้จัดจำหน่ายร่วมหลายระบบอีก 186 บริษัท

ในการจัดหาวัสดุและอุปกรณ์นั้น
เนื่องจากวัสดุและอุปกรณ์หลักสำหรับแต่ละโครงการจะมีรายละเอียดแตกต่างกันตามข้อกำหนดและลักษณะของงานของลูกค้าแต่ละราย
ดังนั้นแผนกจัดซื้อจะเป็นผู้รวบรวมข้อมูลของอุปกรณ์หลักแต่ละโครงการเพื่อดำเนินการจัดหาให้ตามความต้องการ
โดยการแข่งขันประกวดราคาจากผู้จัดจำหน่ายจำนวนมากกว่า 2 ราย ตามความเหมาะสม
และบริษัทจะพิจารณาจากราคาที่ดีที่สุด
เงื่อนไขการชำระเงินที่ดีและคุณสมบัติของวัสดุที่ตรงตามความต้องการ ในส่วนของวัสดุทั่วไป
ซึ่งเป็นวัสดุที่มีความต้องการใช้ในทุกโครงการเป็นจำนวนมาก แผนกจัดซื้อจะทำคำสั่งซื้อรวมกัน
เพื่อลดต้นทุนต่อหน่วย โดยมูลค่าและสัดส่วนการจัดหาวัสดุและอุปกรณ์ของกลุ่มบริษัทในระยะ 3
ปีที่ผ่านมา เป็นดังนี้

หน่วย : ล้านบาท

  ---------- ----------- ---------- ------- ---------- ------- ---------- -------
  ประเภท     แหล่งที่มา     ปี 2553             ปี 2552             ปี 2551     

                         มูลค่า       ร้อยละ   มูลค่า       ร้อยละ   มูลค่า       ร้อยละ

  อุปกรณ์หลัก   ในประเทศ    3,216.71   69.85   2,671.98   71.79   5,146.39   76.74

             ต่างประเทศ   1,388.22   30.15   1,050.54   28.21   1,560.08   23.26

  วัสดุทั่วไป    ในประเทศ    531.60     74.84   378.06     76.77   622.54     77.27

             ต่างประเทศ   178.71     25.16   114.42     23.23   183.09     22.73
  ---------- ----------- ---------- ------- ---------- ------- ---------- -------

ถึงแม้ว่าบริษัทจะมีการสั่งซื้อวัตถุดิบจากต่างประเทศ
แต่บริษัทจะสั่งซื้อวัตถุดิบผ่านตัวแทนจัดจำหน่ายด้วยเงินบาทเป็นส่วนใหญ่
หากมีวัตถุดิบใดต้องสั่งซื้อด้วยเงินสกุลต่างประเทศ
บริษัทจะลดความเสี่ยงทางด้านอัตราแลกเปลี่ยนโดยการซื้อเงินตราล่วงหน้า (Forward
Contracts)

การรักษาความสัมพันธ์ที่ดีกับผู้จำหน่ายวัตถุดิบและอุปกรณ์จะเป็นปัจจัยสำคัญอีกปัจจัยหนึ่งที่เอื้อประโยชน์ในการประกอบธุรกิจ
ไม่ว่าจะเป็นการให้ส่วนลดพิเศษในการสั่งซื้อ การส่งมอบของทันตามกำหนดเวลา
การให้ความช่วยเหลือทางเทคนิค การช่วยเก็บรักษาสินค้าคงคลังที่ยังไม่ใช้งาน
การป้องกันภาวะการขาดแคลนวัตถุดิบ เป็นต้น
ซึ่งผู้จำหน่ายวัตถุดิบและอุปกรณ์ของบริษัทส่วนใหญ่จะเป็นผู้จัดจำหน่ายที่ติดต่อกับบริษัทมาเป็นระยะเวลานาน
ดังนั้น ความสัมพันธ์ของบริษัทกับผู้จำหน่ายวัตถุดิบและอุปกรณ์จะอยู่ในระดับที่ดี นอกจากนี้
ผู้จำหน่ายวัตถุดิบและอุปกรณ์จะให้ความช่วยเหลือทางเทคนิคแก่บริษัทในกรณีที่ผู้จำหน่ายวัตถุดิบและอุปกรณ์แนะนำสินค้าใหม่
ๆ เช่น เครื่องทำความเย็น ปั๊มน้ำหมุนเวียน เครื่องเป่าลมเย็น เครื่องปรับอากาศ
อุปกรณ์ควบคุมอัตโนมัติ เป็นต้น

4.  ผลกระทบต่อสิ่งแวดล้อม

    บริษัทมีมาตรการอย่างเคร่งครัดในการดำเนินการก่อสร้างและติดตั้งงานระบบอย่างเป็นมาตรฐาน
    และสอดคล้องกับข้อกำหนดและกฎเกณฑ์ต่าง ๆ ที่กฎหมายได้บัญญัติไว้
    โดยบริษัทมุ่งเน้นงานที่บริษัทดำเนินการอยู่จะไม่มีผลกระทบต่อสิ่งแวดล้อมเป็นสำคัญ
    บริษัทได้มีการฝึกอบรมพนักงานให้มีความรู้ ความเข้าใจ ในส่วนของการทำงานต่าง ๆ
    เพื่อป้องกัน และไม่ทำให้งานที่ทำมีผลกระทบต่อสิ่งแวดล้อม

    3.3.5 งานที่ยังไม่ได้ส่งมอบ

    ณ วันที่ 31 ธันวาคม 2553 บริษัทมีงานที่ยังไม่ได้ส่งมอบ จำนวน 30 โครงการ
    เป็นมูลค่างานที่ยังไม่ได้ส่งมอบหรือยังไม่ได้ปฏิบัติงาน ทั้งสิ้น 12,566.00 ล้านบาท
    ตามรายละเอียดดังนี้

    หน่วย : ล้านบาท

  -----------------------------------------------------------------------------------------------
  ชื่อโครงการ                        ประเภทงาน   กำหนดการ   มูลค่างาน     ยังไม่ส่งมอบหรือยังไม่ได้ปฏิบัติงาน
                                   [1]¹        แล้วเสร็จ                
  -------------------------------- ----------- ---------- ----------- ---------------------------
  ห้างสรรพสินค้าและศูนย์การค้า                                              

  Medina Centrale Qatar            1,2,3,4     01/03/10   4,882.14    884.28

  MBK Center                       1,2,3                  35.00       35.00

  ศูนย์ประชุมและแสดงสินค้านานาชาติ       1,2,3,4     30/9/11    889.90      765.89
  จ.เชียงใหม่                                                           

  Major Renovation Central Plaza   1,2,3       30/11/10   24.97       3.5
  Pinklao                                                             

  Phuket Acadia Nalthon Beach      4                      390.00      364.62

  ปรับปรุงเซ็นทรัลลาดพร้าว              1,2,3                  93.50       93.50

  Center One Shopping Plaza        1,2,3       4/11       1.09        0.09

  ห้างสรรพสินค้าและศูนย์การค้า (ต่อ)                                         

  Central Plaza Chiangrai          1,2,3       12/3/11    317.87      238.38

  Rebuilding Zen Central World     1,2,3                  130.00      130.00

  Radisson Plaza Sukhumvit         1,2,3                  357.77      357.77

  Central Plaza Phitsanulok        4                      653.27      635.27

  อาคารสำนักงานและโรงงานอุตสาหกรรม                                      

  สำนักงานใหญ่กรุงไทยพานิชประกันภัย      1,2,3,4     3/11/10    338.93      22.29

  ศูนย์การแพทย์เฉพาะทาง รพ.เด็ก        1, 2, 3, 4  25/7/13    741.64      739.42

  โรงแรม อาคารที่พักอาศัยและรีสอร์ท                                         

  Baan Euaarthorn                  4           28/12/09   3,497.41    607.73

  Noble Remix Condominium          1, 2, 3, 4  30/04/09   1,277.28    34.19

  Centara Grand Beach Resort       4           15/11/09   665.98      2.58
  Phuket                                                              

  The Grand Siamese Hotel          1, 2, 3, 4  5/7/10     441.60      92.82

  Inter Continental Hua Hin Resort 1, 2, 3, 4  15/06/09   793.62      4.15

  Sofitel Veranda Bangkok          1, 2, 3, 4  15/12/10   402.88      100.44

  Belle Avenue condominium พระราม9 1, 2, 3                1,046.73    1,019.51

  โนเบิล รีวิล คอนโดมิเนียม สุขุมวิท 63    1, 2, 3, 4  20/8/11    375.09      188.11

  Renaissance Hotel Sukhumvit Soi  4                      406.54      220.71
  57                                                                  

  Phuket Acadia Naithon Beach      4                      390.00      364.62

  Silk Sanampao Condominium        1, 2, 3, 4  31/1/12    126.16      112.01

  สมาร์ทคอนโด-วัชรพล                 4                      235.87      235.87

  Viva Bahriya Plot 20&21 (Qatar)  4                      1,990.34    1,890.07

  อื่นๆ                                                                 

  PEA-TSD,ดอนตูม, เขาย้อย2,นิคมพัฒนา   1, 2, 3, 4  22-2-12    545.00      469.32

  MRTA Depot-PAR JV                4                      2,497.21    2,486.91

  สยามนิรมิต ภูเก็ต                    1, 2, 3, 4  19/9/11    517.35      436.30

  หอพักพนักงาน สยามนิรมิต ภูเก็ต         1, 2, 3, 4             30.65       30.65

  รวม                                                     24,095.79   12,566.00
  -----------------------------------------------------------------------------------------------

4.  การวิจัยและพัฒนา

    ในธุรกิจบริการออกแบบ จัดหา และรับเหมาก่อสร้างและติดตั้งงานระบบวิศวกรรม
    บริษัทส่วนใหญ่จะไม่มีส่วนงานวิจัยผลิตภัณฑ์โดยตรง เนื่องจากไม่ได้เป็นผู้ผลิตสินค้าเอง
    การให้บริการติดตั้งจะทำตามแบบที่ได้รับการออกแบบโดยบริษัทวิศวกรที่ปรึกษาซึ่งว่าจ้างโดยเจ้าของโครงการ
    บริษัทวิศวกรที่ปรึกษาจะกำหนดจำนวน
    รุ่นและคุณสมบัติของอุปกรณ์ที่จะใช้ในการก่อสร้างและติดตั้งอย่างละเอียด
    เทคโนโลยีและเทคนิคในการติดตั้งระบบวิศวกรรมต่าง ๆ
    จะไม่สลับซับซ้อนและไม่มีการเปลี่ยนแปลงมากนัก ทั้งนี้
    หากอุปกรณ์สำหรับการติดตั้งเป็นเทคโนโลยีที่ใหม่และบริษัทยังไม่มีความรู้หรือความชำนาญในการติดตั้ง
    บริษัทจะได้รับการถ่ายทอดและอบรมจากผู้ผลิตและจำหน่ายอุปกรณ์นั้น ๆ โดยตรง ดังนั้น
    บริษัทจึงไม่มีหน่วยงานเพื่อทำการวิจัยและพัฒนาผลิตภัณฑ์ หรือเทคโนโลยีการผลิตโดยเฉพาะ

    อย่างไรก็ดี
    บริษัทได้เน้นให้มีการพัฒนาและปรับปรุงวิธีการดำเนินงานอย่างสม่ำเสมอและต่อเนื่องเพื่อเป็นการเพิ่มประสิทธิภาพและประสิทธิผล
    ลดต้นทุนของการให้บริการ ตลอดจนเพิ่มมูลค่าเพิ่มให้แก่ลูกค้า
    โดยมีการแบ่งการพัฒนาในแต่ละด้านดังนี้

    4.1 การพัฒนาด้านบุคลากร

บริษัทให้ความสำคัญกับการพัฒนาด้านบุคลากรอย่างต่อเนื่อง
เพื่อสร้างศักยภาพในการทำงานให้กับองค์กรเพื่อให้องค์กรมีขีดความสามารถในการแข่งขันสูงสุด
และมุ่งไปสู่ความสำเร็จตามเป้าหมายขององค์กร โดยเพิ่มประสิทธิภาพด้านทักษะ
ความชำนาญในการทำงาน
ตลอดจนปรับเปลี่ยนทัศนคติของบุคลากรทุกระดับให้เป็นไปในทิศทางเดียวกัน ซึ่งแบ่งเป็น 2 ส่วนคือ
ส่วนที่หนึ่ง เป็นการพัฒนาความรู้ความสามารถเฉพาะด้าน (Core Business)และFunctional
เฉพาะสาขาวิชาชีพที่นำมาปฏิบัติงาน
โดยการถ่ายทอดความรู้และประสบการณ์จากการทำงานซึ่งกันและกันจากบุคลากรที่มีความเชี่ยวชาญในงานในบริษัทเองและวิทยากรจากภายนอก
และส่งไปอบรมเพิ่มเติมกับสถาบันฝึกอบรมภายนอก ส่วนที่สอง พัฒนาในส่วนอื่น ๆ
ที่เกี่ยวข้องกับทุกคนในองค์กร เช่น ความรู้เกี่ยวกับการให้บริการที่ดี ความรู้ในเรื่องระบบ
ISO9001:2008 ความปลอดภัยในการทำงาน ระบบ 5ส เพื่อการเพิ่มผลผลิต ทีมเวิร์ค
โดยบริษัทมีการจัดทำเป็นแผนการอบรมประจำปีที่ชัดเจนสำหรับการพัฒนาบุคคลากรในเรื่องต่าง ๆ
นอกจากนี้ ยังสนับสนุนให้วิศวกรได้มีโอกาสในการเลื่อนระดับวิศวกรอาชีพสูงขึ้นเพื่อบุคลากรนั้น ๆ
จะสามารถปฏิบัติงานได้อย่างเต็มที่ โอกาสก้าวหน้าในหน้าที่การทำงานก็จะมากขึ้นด้วย
บริษัทได้มีการนำเอา KPI และ Balance Score Card
มาใช้ในการวัดผลการปฏิบัติงานของพนักงานและดำเนินงานของบริษัท
เพื่อที่จะทำให้ระบบการให้รางวัล และผลตอบแก่พนักงานเป็นไปอย่างมีประสิทธิภาพ นอกจากนั้น
บริษัทได้จัดกิจกรรมต่าง ๆ เพื่อให้ผู้บริหารและพนักงานทุกระดับได้ร่วมกันทำ
เพื่อให้ทุกคนเข้าใจและร่วมมือกันเพื่อบรรลุเป้าหมายขององค์กร

2.  การพัฒนาด้านระบบคอมพิวเตอร์

ในส่วนของการพัฒนาระบบคอมพิวเตอร์ปี 2553 ได้มีการปรับปรุง
และพัฒนาซอฟท์แวร์ประมาณราคาเพิ่มเติม
เพื่อเป็นเครืองมือช่วยงานทางด้านงานประมาณราคาให้ถูกต้องและแม่นยำเรื่องของฐานข้อมูลราคาวัสดุต่างๆ
ซึ่ง ขณะนี้อยู่ระหว่างการทดลองใช้งานและแก้ไขข้อผิดพลาดอยู่
รวมทั้งพัฒนารายงานต่างๆในระบบบัญชี ERP พจมานอยู่ตลอดเวลา
ในรูปแบบที่สะดวกและรวดเร็วมากขึ้นสำหรับผู้บริหารและผู้ควบคุมโครงการ

การนำเอาระบบ VoIP หรือระบบโทรศัพท์ผ่าน Internet มาใช้งานในสำนักงานใหญ่
และบางโครงการ ทำให้ลดค่าใช้จ่ายในการติดต่องานทางโทรศัพท์ ทั้งในและต่างประเทศ

ในส่วนของการสื่อสาร Internet หลักของสำนักงานใหญ่ ได้เพิ่มความเร็ว Leased Line
Internet จากเดิม 10 MB. เป็น 20 MB. แล้ว ทั้งนี้เพื่อรองรับการรับส่งข้อมูล ข่าวสาร
และระบบบสารสนเทศต่างๆได้รวดเร็วยิ่งขึ้น

3.  การพัฒนาระบบคุณภาพมาตรฐาน ISO 9001:2008

บริษัท เพาเวอร์ไลน์ เอ็นจิเนียริ่ง จำกัด (มหาชน) (“บริษัทฯ”)
มีระบบการบริหารงานคุณภาพระดับสากล ISO โดยได้รับการรับรองการบริหารงานคุณภาพมาตั้งแต่
วันที่ 31 สิงหาคม 2543 (ISO 9002 : 1994) ปัจจุบันบริษัท ฯ
มีการปรับปรุงระบบบริหารงานคุณภาพภายในบริษัทให้สอดคล้องกับมาตรฐานสากล ISO9001:2008
โดย บริษัท Bureau Veritas Quality International (BVQI) จำกัด
เป็นผู้ประเมินและให้การรับรอง
บริษัทยังคงมีการรักษาระบบบริหารงานคุณภาพที่มีประสิทธิภาพอย่างต่อเนื่อง
และมีการตรวจติดตามจาก บูโร เวอริทัส ทุก ๆ 6 เดือน รวมทั้งมีการควบคุมกระบวนการภายใน
โดยการสุ่มตรวจระบบคุณภาพภายในอย่างต่อเนื่อง ซึ่งได้นำหลักการตรวจแบบ Process
Approach (การพิจารณาอยางเป็นกระบวนการ) มาประยุกต์ใช้ในการบริหารระบบคุณภาพ
นอกจากนี้บริษัทฯ ได้นำกลยุทธ์การบริหารจัดการแบบ Balanced Scorecard (BSC)
ให้บรรลุวิสัยทัศน์และพันธกิจของบริษัทฯ

ปัจจุบันบริษัท ฯ
ได้ทำการปรับปรุงระบบการปฏิบัติงานและระบบบริหารงานคุณภาพให้รองรับต่อแผนธุรกิจของบริษัทในอนาคตและสอดคล้องกับสถานการณ์ทางเศรษฐกิจโลกในยุคปัจจุบัน
มุ่งเน้นการกำหนดเป้าหมายและแผนงานที่ปฏิบัติได้จริง
ควบคู่ไปกับการพัฒนาระบบงานเทคโนโลยีต่าง ๆ
เพื่อให้การบริการด้านงานระบบวิศวกรรมที่มีคุณภาพ และสร้างมูลค่าเพิ่มให้กับบริษัท ฯ
เพื่อตอบสนองต่อทุกความต้องการและความคาดหวังให้กับลูกค้าของบริษัท ฯ ได้อย่างสูงสุด

4.  การพัฒนาด้านระบบความปลอดภัยในการทำงาน

    1. บริษัทมีนโยบายด้านความปลอดภัยในการทำงานเป็นลายลักษณ์อักษรชัดเจน
    และประกาศให้ทราบพร้อมส่งเสริมควบคุมให้มีการปฏิบัติตามนโยบายทั่วทั้งองค์กร

    2. บริษัทปฏิบัติตามกฎหมายความปลอดภัยอย่างเคร่งครัด
    โดยการจัดหาเจ้าหน้าที่ความปลอดภัย (จป.) ทุกระดับ ประจำหน่วยงานโครงการของบริษัทฯ

    3. บริษัทได้รับรางวัลจากศูนย์ความปลอดภัยในการทำงานพื้นที่1
    ในโครงการลดอุบัติเหตุในสถานประกอบกิจการที่มีการประสบอันตรายสูงประจำปี 2552

    4. บริษัทส่งเสริมและอบรมพนักงานก่อนเข้าทำงานทุกระดับชั้น ตั้งแต่พนักงานถึงผู้บริหาร เช่น

-   อบรมหลักสูตรคณะกรรมการความปลอดภัย

-   อบรมหลักสูตรเจ้าหน้าที่ความปลอดภัยในการทำงาน ระดับบริหาร

-   อบรมหลักสูตรเจ้าหน้าที่ความปลอดภัยในการทำงาน ระดับวิชาชีพ

-   อบรมหลักสูตรเจ้าหน้าที่ความปลอดภัยในการทำงาน ระดับเทคนิค

-   อบรมหลักสูตรเจ้าหน้าที่ความปลอดภัยในการทำงาน ระดับเทคนิคขั้นสูง

-   อบรมหลักสูตรเจ้าหน้าที่ความปลอดภัยในการทำงาน ระดับหัวหน้างาน

    5. บริษัทให้ความร่วมมือกับสังคมส่วนรวม ส่วนราชการ ในเรื่องความปลอดภัย
    ทั้งในและนอกบริษัท เช่น

-   ร่วมกันซ้อมการหนีไฟภายในโครงการ และสำนักงานใหญ่ของบริษัท ฯ ตามกฎหมาย

    ความปลอดภัย

-   บริษัทฯ ได้ร่วมกับสำนักงานสวัสดิการและคุ้มครองแรงงานจังหวัดภูเก็ต จัดสัปดาห์ความ

    ปลอดภัยในช่วงวันที่ 19 - 20 สิงหาคม 2552

-   ส่งบุคลากรเป็นวิทยากรให้กับทางสมาคมส่งเสริมความปลอดภัย (แห่งประเทศไทย)

-   ส่งบุคลากรเป็นอาจารย์พิเศษวิชา introduction sanitary, Air-condition, Lift
    และ safety

    ภาควิศวกรรมโยธา จุฬาลงกรณ์มหาวิทยาลัย

-   ส่งบุคลากรเป็นอาจารย์พิเศษ สาขาวิชาสุขศาสตร์อุตสาหกรรม และความปลอดภัย

    (หลักสูตรภาคพิเศษ) คณะสาธารณะสุขศาสตร์ มหาวิทยาลัยมหิดล

-   ส่งบุคลากรเป็นอาจารย์พิเศษ สาขาวิชาสุขศาสตร์อุตสาหกรรม และความปลอดภัย

    (หลักสูตรภาคพิเศษ) คณะสาธารณะสุขศาสตร์ มหาวิทยาลัยธรรมศาสตร์

    ค่าใช้จ่ายในการวิจัยและพัฒนาของบริษัทในระยะ 3 ปีที่ผ่านมา มีรายละเอียดดังนี้

    หน่วย : พันบาท

  ------------------------------------ ------------ ----------- -----------
  ประเภท                               2553         2552        2551

  การพัฒนาด้านบุคลากร                     1,500        827         4,536

  การพัฒนาด้านระบบคอมพิวเตอร์              1,027        3,480       2,880

  การพัฒนาระบบคุณภาพมาตรฐาน ISO 9001     -            219         156

  การพัฒนาด้านระบบความปลอดภัยในการทำงาน   -            -           -

  รวม                                  2,527        4,526       7,572
  ------------------------------------ ------------ ----------- -----------

[1] ^(/ 1) งานประเภท 1 หมายถึง ระบบไฟฟ้า งานประเภท 2 หมายถึง
ระบบประปาและสุขาภิบาล และป้องกันอัคคีภัย

งานประเภท 3 หมายถึง ระบบปรับอากาศ งานประเภท 4 หมายถึง งานก่อสร้างโยธา

งานประเภท 5 หมายถึง ระบบสื่อสารโทรคมนาคม